31988R1059
L 104/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1059/88 НА СЪВЕТА
от 28 март 1988 година
за установяване на разпоредби, приложими към търговията на Гърция с Турция
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че протоколът, приложен към Споразумението за асоцииране между Европейската икономическа общност и Турция, наричани по-долу съответно „протоколът“ и „споразумението“, изготвен, за да отчете присъединяването на Република Гърция, бе подписан на 20 април 1988 г.;
като има предвид, че в очакване на влизането в сила на протокола, Общността би следвало, като се имат предвид неговите разпоредби, да определи автономно разпоредбите, приложими към търговията на Гърция с Турция;
като има предвид, че режимът, приложим за внос в Гърция с произход от Турция от 1 януари 1981 г. бе предвиден с Регламент (ЕИО) № 3555/80 (1), в очакване на сключването на протокола; като има предвид, че с оглед подписването на протокола и факта, че всички други страни, посочени в споменатия регламент, вече не са засегнати от разпоредбите, които той въвежда, последният следва да бъде отменен,
ПРИЕ НАСТОЯЩИЯ РЕГЛАМЕНТ:
Член 1
В очакване на влизането в сила на протокола Република Гърция прилага спрямо търговията с Турция всички разпоредби, произтичащи от споразумението.
Член 2
Регламент (ЕИО) № 3555/80 се отменя.
Член 3
Настоящият регламент влиза в сила на 1 януари 1989 г.
Срокът на действие на настоящия регламент изтича на датата на влизане в сила на протокола.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 март 1988 година.